
Cuerpo Consular di Aruba a reuni cu Prome Minister Evelyn 
Wever-Croes diaranson 5 di juni pa elabora riba varios tema 
di importancia. Presente tambe den e reunion tawata sefiora 
Jocelyne Croes, Directeur DBB. Cuerpo Consular di Aruba ta 
representa tur Consul Profesional y Consul Honorario cu ta 
estableci na Aruba. Esaki ta cay bou e cartera di Relacionnan 
Exterior cu ta resorta bou e ministerio di Prome Minister di 
Aruba. 


Pa varios afia caba Aruba ta conta cu ciudadanonan di otro 
pais cu a bin establece na e isla y asina yuda cu e desaroyo 
economico di e pais. Recientemente Minister di Labor, 
Integracion y Energia sefior Glenbert Croes a yega na un 
acuerdo cu e Cuerpo Consular, e asina yama Protocol di 
Cooperacion cu lo ta un solucion eficiente pa locual ta trata e 
otorgamento di permiso. A traves di cada Consulado, esaki lo 
brinda un plataforma di apoyo sincero, y guia honesto na tur 
esnan cu kier bin haci un bida na Aruba. Lo duna asistencia na 
esnan cu kier regularisa nan instancia na Aruba, esnan cu kier 
pidi un extension di nan permiso of saca nan permiso. E protocol 
aki lo sigura cu e proceso lo sosode via un canal legitimo, cu 
asistencia di DPL of Dimas door di e propio consuladonan. 

A bin cu e acuerdo aki pa motibo cu tin situacionnan andando 
unda e asina yama tramitadornan di permiso, cu ta personanan 
cu ta tuma e encargo pa tramita e permiso di trabou di e 
aplicante, no ta cumpli. Tin casonan unda e tramitador ta cobra 
un suma exhuberante na e aplicante sin cumpli cu e trabou y 
tampoco ta debolbe e placa na e persona. Gobierno di Aruba 
ta condena echonan asina y no lo permiti abusonan asina sigui 
sosode. 


Prome Minister a indica cu un consul ta un funcionario halto y 
reconoci pa e tratado di Vienna cu ta reconoce e privilegionan, 
derechonan y autoridad di un consul. Na Aruba e consulnan ta 
gosa di tur e privilegionan aki y ta eherce nan trabou libremente 
representando e ciudadanonan di nan pais. 

“Recientemente un delegacion di Relacionnan Exterior di 
Hulanda a reuni cu e Cuerpo Consular di Aruba y esaki a trece 
un optimismo grandi entre nan ya cu nan por a mira cu nan 
posicion ta wordo reconoci, respeta y aprecia na Aruba. Mi lo 
sigui tin reunionnan cada tres luna cu e consulnan y asina trata 
tur tema cu ta di nan preocupacion y di e ciudadanonan di e 
pais cu nan ta representa”, Prome Minister a indica. MN 

ARUBA 
DEN DESAROYO 


ECONOMIA A CRECE DEN 2023 


Den ana 2023 Aruba su economia a crece cu 5,2% 
mas cu ana 2022. Esaki debi na mas turismo, cu 
turista cu ta keda mas largo na Aruba. 

E ocupacion na hotelnan tabata mas halto y e 
tarifa pa camber tabata nas halto y turistanan a 
gasta mas pafo di hotelnan. 


MAS CONSUMO Y MAS CUPO DI TRABOU DEN 2023 


Consumo den ana 2023 tabata mas halto. 
Tabata tin mas actividad economico, mas cupo 
di trabou den e sector turistico, mas 
transaccionnan di I-Pago y mas fiansa nobo na 
banconan. 


INFLACION A BAHA DEN 2023 


Ana 2023 a cera cu un inflacion na 3,4% 
cual ta mas abou cu e 5,6% na ana 2022. 


SURPLUS DI 248,3 MIYON FLORIN 


Aruba pa prome biaha despues di hopi ana cu a 
conoce deficit, a conoce un surplus den ana 2023 
di 248,3 miyon florin. 


DEBE A BAHA CU 12,6 PUNTO DI PORCENTAHE 


Den ana 2023, Gobierno ta logra baha e debe di 
Pais Aruba cu 152,9 miyon florin. Esaki ta 12,6 
punto di porcentahe menos y ta yega na 84,5% di 
‘Debt to GDP.' 


ARUBA, 6 JUNI, 2024 


STATE OF THE ECONOMY 2023 
BANCO CENTRAL DI ARUBA 

Uvsell Arends 


Ministerio di Asuntonan di Adulto Mayor a lansa un iniciativa 
importante unda ta apela na sector hotelero pa pensa riba nos 
adultonan mayor den cada etapa of fase den e desaroyo di e 
organisacion. 


Reconociendo e importancia di colaboracion entre sector priva 
y sector publico pa nos adultonan mayor, Minister Arends a 
acerca AHATA pa apela na nan miembronan pa considera 
donacion di material pa casnan di cuido cu lo por ta esencial 
y cu lo yuda den e cuido di adulto mayor, ora por ehempel ta 
renoba e hotel. 


E prome hotel cu a indica di tin material disponibel ta Divi & 
Tamarijn Aruba. Ministerio a haci e coordinacion necesario cu 
e casnan di cuido y Divi & Tamarijn a percura pa e entrega. 
Nan tur a keda sumamente contento cu Minister Arends su 
bishita y material ricibi. 


Minister Arends ta sumamente gradicido pa esnan cu ta 
contribuyendo na e bienestar di nos adultonan mayor den un 
forma of otro. Danki special na General Manager, Marin Bijl, 
tambe na Director of Hotel Operations, Freddy Zedan y ful 
e team di Divi & Tamarijn Aruba pa nan boluntad den inlcui 
nos adultonan mayor den nan operacion. Un muestra di e 
compromiso y cambio di perspectiva encuanto nos adultonan 


Stichting Thuiszore Aruba 

E cas no ta un monumento oficial y tampoco ta figura riba e lista di 
potencial monumento 


A rs 
Minister Maduro di Cultura a tuma nota di e critica riba e cas 
situa na Ranchostraat 2-4 cu a wordo benta abou na comienso 
di e siman aki y como Minister encarga cu monumento di Pais 
Aruba, kier reacciona pa brinda un splicacion di kico a pasa. 


E cas na Ranchostraat 2-4 no ta un monumento oficial di 
Pais Aruba y tampoco ta aparece riba e listanan di posibel 
monumento. 


E cas ta situa den un area historico di Rancho na unda cu tin 
e forno di kalki. Poco aña pasa e cas a wordo cumpra pa un 
comerciante local kende a cumpra e cas fo'i gratitud pa un di 
su trahadonan cu tabata doño y habitante di e cas. E intencion 
di e doño nobo tabata pa drecha e cas y haci esaki un museo 
pa arte contemporaneo. Como cu e cas tabata habita, a purba 
hunto cu instancianan manera Sociale Zaken, Adopt an Adict y 
FCCA pa por re-aloca e habitantenan. Bureau di Ministerio di 
Cultura hunto cu Monumentefonds tambe a haci esfuerso pa 
por logra 'verhuis' e habitantenan di e cas, pero sin resultado. 
Aunke a logra haya un cas di FCCA pa e habitantenan, toch 
nan no tabata kier a bandona e cas. Esaki a dificulta e doño 


nobo pa hiba acabo e plan pa restaura y transforma e cas den 
un museo. 


E no ta un secreto cu e cas na Ranchostraat 2-4 ta un adres 
conoci pa Polis y cu na varios ocasion tabata tin razzia ta tuma 
luga eynan. Poco tempo pasa esaki a bolbe tuma luga y nos a 
compronde cu lo a haya droga y arma na e adres. Cada bes cu 
tin un problema eynan e doño ta wordo aserca y esaki a pone 
cu e doño a dicidi pa basha e luga abou pa asina construi un 
plaza eynan cu por wordo miho uza pa e bario. 


Monumentenfonds a indica cu nan a manda un oferta pa 
cumpra e cas, pero e doño a indica di no a haya esaki na 
tempo. Pa evita cu e situacion na e cas bira mas alarmante, e 
doño a dicidi pa basha esaki abou pa prepara otro proyecto cu 
por ta mas beneficioso pa e bario. 


Como Minister di Cultura nos ta lamenta cu mester a basha e 
cas den e area historico abou, pero nos tin tur comprension pa 
e peliger cu e situacion na e cas ta trece cune pa e bario. E 
mandatario ta spera cu pronto lo por tin un desaroyo cu por ta 
positivo pa e area historico aki na Rancho. MN 

DISCURSO MINISTER DI CULTURA NA ACTO 
DI TRASPASO PA FORMALISA RENOVACION 


EEFFEFRED | 
"al TOA 


Siman pasa Minister di Finansa y Cultura Xiomara Maduro 
tabata presente na e acto oficial na unda a traspasa e e ex- 
edifcio di DOW pa Aruba Ports Authority pa asina por inicia su 
renovacion. Durante e ceremonia aki Minister di Cultura a hiba 
e siguiente discurso na tur esnan presente: 

Awe nochi nos tey akinan pa formalisa e renovacion di e ex- 
edificio di DOW pa asina por duna inicio na e restauracion di e 
edificio historico aki. Un edificio cu tin un pasado interesante. 


Fz. 


E edificio aki a wordo disefia pa DOW na afia 1949 den un 
estilo nobo di arkitectura comercial pa por ubica e oficinanan 
di DOW aden. E tempo ey e kantoornan di DOW tabata situa 
na Lagoenweg 11. Durante e temporada ey cu establecimento 
di Lago, economia di Aruba a crece. Consecuentemente 
e trabounan administrativo y e trabounan na DOW tambe 
a aumenta. Esey a trece cune cu DOW mester a muda pa 
bay un edificio mas grandi y moderno.E edificio aki a wordo 
construi pa e contratista Ramon Montaner y a wordo construi 
den dos fase. E parti mas na noordoost a wordo construi den e 
prome fase y e parti cu ta duna pa Paardenbaaistraat a wordo 
construi den e di dos fase na aña 1954. 


Un caracteristica notabel di e arkitectura entre 1930 y 1950 
tabata cu e daknan cu panchinan di ceramica y nan tabata sali 
for di e gevel di e edificionan. Pero door di scarsedad di material 
di construccion door di Segundo Guera Mundial e daknan 
mester a wordo cubri despues cu panchinan di metal, eterniet 
y asfalt. E edificionan construi durante e periodo aki tabata 
construi teniendo cuenta cu e clima. Asina ta traha e edificio pa 
laga luz y aire pasa y proteha riba e calor di e solo pa controla 
e clima paden di e edificio. E edificionan aki a wordo construi 
cu arkitectura y ta forma un grupo di arkitectura diferente di e 
construccion cu nos conoce normalmente na Aruba. 

Den e edificio aki e oficinanan di DOW a keda te na afia 2009. 
Despues DOW a muda pa bay Wayaca y e edificio a keda pa 
15 afia bashi. 


E edificio a wordo proclama como monumento na afia 2010. 
Actualmente Aruba tin 39 monumento y tin 288 peticion riba 
lista pa bira un monumento. 


S 


Como Minister di Cultura mi ta masha contento cu e edificio aki 
porfin ta bay wordo restaura pa asina por conserva su historia. 


Ta masha importante pa preserva e monumentonan aki, ya 
cu nan ta e herencia cultural di nos pais. Nan ta testigonan 
di nos pasado, cu ta conta e historia di nos Pais. Conserva 
nos monumentonan ta nifica preserva nos identidad. E edificio 
historico aki ta refleha nos cultura, nos manera di biba y traha 
den pasado. Ora nos ta conserva e edificio nos ta sigura cu e 
historia ta keda pa nos futuro generacionnan. 


Monumentenbureau ta stimula preservacion di monumentonan 
di nos pais y tambe ta stimula educacion y conscientisacion 
tocante e importancia di nos monumentonan y arkitectura 
como parti esencial di herencia cultural di Aruba. Ademas nan 
ta maneha e proceso pa conserva y duna permit na ora di 
restaura of mantencion di nos monumentonan, e expertonan 
aki tin e trabou di investiga y analisa e edificionan pa preserva 
parti di e historia arkitectonico pa asina e partinan di pasado 
no bay perdi. 


Mi ta sumamente contento cu e edificio aki, strategicamente 
ubica den nos Centro di Cuidad, pronto ta bay bira cas di nos 
departamento di turismo Aruba Tourism Authority (ATA), Aruba 
Port Authority (APA) y Monumenten Bureau. Un bon escoho pa 
ATA y APA, ya cu e edificio ta bon ubica caminda e turistanan ta 
trafica y tambe cu un bon bista riba waf. Alabes e ta bay aloha 
oficinanan di Monumentenbureau, un departamento importante 
cu ta traha na beneficio di mantencion di nos monumentonan. 
Monumentenbureau ta bay guia e restauracion y mi ta confia 
cu den man di e expertonan aki e restauracion ta keda 
ehecuta riba un nivel halto y ta cumpli cu e reglanan pa edificio 
monumental. 


Un danki ta bay na tur instancia cu ta coopera cu e trabounan 
di restauracion y mi ta desea nan hopi exito cu e trabaounan. 
Minister di Cultura a finalisa su discurso: “Pronto nos tur y 
Aruba por ta orguyoso cu nos lo tin un otro joya di monumento 
restaura den tur su gloria, pa e conta nos su historia”. 

Minister Xiomara Maduro: 


BAN APOYA Y SOSTENE E HOBEN CANTANTE 
REIXON MADURO CU SU TREMENDO 
PRODUCCION DERA GAY 


Reciente e hoben Reixon 
Maduro a presenta su cancion 
“Dera Gay”. Un bunita 
produccion sosteniendo nos 
cultura y tradicion di San Juan 
- Dera Gay, demostrando 
cu “Cultura Bo tin cu Bibe!”. 
Reixon ta yiu di e conocido 
musico  Markeys Maduro, 
Reixon tin 10 aña di edad, e 
ta gusta canta y ta stima su 
cultura masha hopi mes. 


Reixon tin ya caba 2 aña 
cantando, ela canta durante 
temporada di Pasco y ela yega 
di participa den e festival di 
Himno y Bandera. Fin di siman 
cu a pasa a wordo organisa 
un festival di e cancion “Dera 
Gay” na Centro di Bario Brazil, 
aunke cu Reixon a haya sa na 
ultimo momento di e festival, 
ela dicidi tog di participa den e 
festival, cantando su cancion 
di Dera Gay y asina e tambe 
como hoben aporta na cultura ¡MW 
di nos Pais Aruba. 


Minister Maduro ta felicita y 
gradici Reixon pa e bunita 
cancion y su interes pa aporta 
na nos cultura y tradicion. 
Danki na su mayornan tambe 
pa sostene y motive. Ademas 
Minister di Cultura ta pidi e 
pueblo di Aruba pa sostene 
Reixon cu su bunita cancion, 
cual sigur ta motiva mas di 
nos hobennan pa participa 
y ta activo den nos cultura, 
tradicion y custumbernan. 

Aña pasa Minister Geoffrey Wever a M 
cuminsa cu un proyecto di presentacion bp. 
di e metanan di desaroyo sostenibel, e 
“Sustainable Development Goals (SDGs)’, 
na alumnonan di 6e klas di scolnan | 
basico. E presentacion ta pa yuda cu 
conscientisacion di kico e metanan ta 
ensera y con cada un di nos por yuda 
na logra e metanan. Diaranson ultimo 
Minister Geoffrey Wever a bishita klassen 
6 di Colegio Laura Wernet-Paskel. Di un 
manera interactivo Minister Wever a splica 
e metanan di desaroyo sostenibel na e 
alumnonan. For di e alumnonan tabatin 
basta interes pa e topico. 


Kico ta desaroyo sostenibel? Desaroyo | 
sostenibel a ser defini como desaroyo pf 
cu ta cubri e necesidadnan di e presente § 
sin compromete e abilidad di futuro 
generacionnan pa por cubri nan propio 
necesidadnan. Kico esey kiermen? Esey 
kiermen cu cada generacion mester tene 
cuenta cu nan bienestar y cu e bienestar 


A PIA A TE KETSU i a sani 
di e siguiente generacionnan tambe. Pa Uu 579 all \, A 
logra esaki mester tin harmonia entre e 5 = 
aspecto humano, desaroyo economico y AD 4 MP BA ae? P 


prosperidad y tambe nos medio ambiente. 
E SDGs ta wordo parti den 5 pilar: People, 
Prosperity, Planet, Peace y Partnership y 
17 meta pa traha na dje. 


12. Produccion y consumo responsabel; 13. Accion riba clima; 
E 17 metanan ta: 1. Caba cu pobresa; 2. Caba cu hamber; 3. 14. Bida bou awa; 15. Bida riba tera; 16. Paz, husticia y 
Salud y bienestar; 4. Enseñansa di calidad: 5. Igualdad digenero, 7 institucionnan formalisa; 17. Partnership pa logra e metanan. 
6. Awa limpi; 7. Energia limpi y economico; 8. Trabou decente 
y crecemento economico; 9. Innovacion y infrastructura; 10. Minister Geoffrey Wever: “Un danki na Colegio Laura Wernet- 
Reduci desigualdad; 11. Barionan y comunidadnan sostenibel, Paskel pa a ricibi nos.” MEN 

Diamars merdia, Minister Endy Croes a ricibi nos Seleccion 
Femenino di Futbol den e VIP room di Aeropuerto Internacional 
Reina Beatrix. Manera ta conoci, Seleccion di Aruba a competi 
den e prome Caribbean Queen Tournament cu a tuma luga na 
nos hermana isla Curagao, unda cu e ekipo di Aruba a conkista 
e prome luga di e torneo. Nos Seleccion Femenino a hunga 
cuater wega di cual a gana 2 wega, empata 1 y cay venci 1 
biaha. 


Ademas di esaki, Soraya Verhoeve y Bonny Lammers, ambos 
hungadonan di e Seleccion di Ajax y Seleccion di Hulanda a 
debuta cu Seleccion di Aruba. Ta di remarca cu Seleccion di 
Aruba cu actualmente ta rank 185 di FIFA a gana Trinidad 4 
Tobago cu ta number 77 di FIFA, alabes top 10 den Caribe. 
Esaki sigur ta demostra e desaroyo positivo di futbol di Aruba. 
Pa conclui, e mandatario di Deporte ta felicita AVB y nos 
Seleccion Femenino cu e logro aki, alabes ta gradici staf y tur 
cu a haci esaki posibel. 


Cu deseo, disciplina, dedicacion y determacion boso a logra. 
Aruba ta orguyoso di boso. Por ultimo, Minister Endy Croes 
ta extende un invitacion pa Pueblo di Aruba pa apoya nos 
Seleccion Masculino di Futbol diasabra awo, cuminsando 
8 or di anochi den Compleho Deportivo Guillermo Prospero 
Trinidad. HI 

Minister Endy Croes: 


STADION GPT NA DAKOTA TA CLA PA E WEGA 
CLASIFICATORIO ENTRE SELECCION DI ARUBA Y 
SELECCION DI CORSOU DIASABRA AWO 


E comunidad di Aruba ta cordialmente invita pa bin apoya nos Seleccion Nacional 


Diamars ultimo, Minister Endy Croes tabata 
presente na Compleho Deportivo Guillermo 
Prospero Trinidad na Dakota pa mira e ultimo 
preparacionnan pa e wega clasificativo di 
CONCACAF entre Seleccion di Aruba y Seleccion 
di Cosrou dia 8 di juni. Minister Endy Croes ta 
gradici tur esnan cu a traha den e renobacion di 
Compleho Deportivo Guillermo Prospero Trinidad. 
Alabes, ta gradici Gobierno di Aruba y Fundacion 
Lotto pa Deporte cu a inverti mas di 5 miyon florin 
den e renobacion di stadion na Dakota. 


Minister Endy Croes a indica cu a haci diferente 
trabou grandi na stadion na Dakota, entre otro, a | 
verf e stadion, a renoba e stadion completamente PENE 


banda di pabou y a instala luz di 1000+ lux y turf cu ta felicita Arubaanse Voetbal Bond (AVB) y e atletanan cu e 
ta cumpli cu e standardnan di FIFAy CONCACAF. Despues die logro aki. Alabes, ta gradici tur stakeholder cu a contribui den 
wega di 8 di juni, lo cera e stadion bek pa instala e atketiekbaan. e proyecto aki. Pueblo di Aruba ta cordialmente invita pa bin 
Tin un interes hopi grandi pa FIFA World Cup Qualifiers, tanto apoya Seleccion di Aruba diasabra awo, 8 di juni, cuminsando 
nacional- como internacionalmente. Despues di hopi aña nos 8 or di anochi den Compleho Deportivo Guillermo Prospero 
Seleccion di Aruba lo hunga bek na cas. Minister Endy Croes Trinidad. MN 


PAKA 

Minister Endy Croes: 


PUEBLO DI ARUBA TA COORDIALMENTE INVITA 
PA BIN APOYA NOS SELECCION MASCULINO 
DIASABRA, 8 DI JUNI DEN STADION 
GPT NA DAKOTA 


Diaranson atardi, Seleccion Masculino di Aruba bou guia di 
director tecnico (DT) Marvic Bermudez a entrena den nan 
preparacion pa e FIFA World Cup Qualifiers cu ta tuma luga 
diasabra 8 di juni. Nos artista local y internacional Jeon hunto 
cu minister di Deporte Endy Croes a ricibi e oportunidad pa 
entrena 30 minuut cu e seleccion pa promociona e wega di 
diasabra awo. 


E hungadonan a combersa y saca potret cu Jeon ye mandatario 
di Deporte pa despues sigui cu nan entrenamento. Ademas 
di esaki, e mandatario di Deporte ta desea nos Seleccion 
di Aruba hopi exito diasabra awo, 8 di juni. Alabes, ta invita 
Pueblo di Aruba bin apoya nos Seleccion Masculino di Futbol 
diasabra awo, 8 or di anochi den Compleho Deportivo Guillermo 
Prospero Trinidad na Dakota. mm 

Minister Endy Croes: 


IABIERNA AWO, 7 DI JUNI 2 
E gran evento di baile cultural, moderno y deportivo ta inicia 6 or di atardi 
den Aruba Entertainment Center 


Diabierna, 7 di juni, e gran evento di baile di Weganan 
Escolar 2024 lo tuma luga den Aruba Entertainment Center. f 
E ceremonia oficial lo inicia 6 or di atardi. Un total di ocho (8) 
scol preparatorio, special, basico y secundario ta participando 
den seis (6) diferente categoria durante e gran competencia 
di baile escolar. E aña aki a introduci un categoria nobo, unda 
e maestronan tambe lo participa den e concurso di baile. E 
alumno- y maestronan di scol preparatorio, special, basico y 
secundario lo demostra nan talento y creatividad durante e 
evento di baile cultural, moderno y deportivo. 


E anochi aki lo tin diferente sorpresa. Lo clausura e gran 
evento aki cu presentacion di baile di NTG dancers bou guia 
di Marisol Peña, Dazzling Dancers bou di guia di Jeanique de 
Palm y homenahe na John Freddy Montoya. Baile ta un forma 
emocionante y social di keda activo. Haciendo competencianan 
sano asina pa nos mucha- y hobennan, ta contribu pa mantene 
nan den bon caminda. Entrada ta completamente gratis. 
Finalmente, e mandatario di Enseñansa y Deporte ta invita 
Pueblo di Aruba pa bin apoya nos talentonan local durante e 
gran competencia di baile di Weganan Escolar 2024. MN 


Arte di Muraya na San Nicolas no ta simplemente 
verf riba bloki. E creatividad, fantasia y color riba e 
murayanan ta un fuente di inspiracion di artistanan 
pa encurasha nos pa brasa e poder di creatividad y 
colaboracion na nos barionan di Aruba. 


2024 


ANA DI STABILIDAD Y PROSPERIDAD 

